**२०73 साल साउन 18 गते मङ्गलबारका** **दिन बसेको मन्त्रिपरिषद् बैठकको निर्णय :**

1. यो सरकारको कार्यकाल सफल बनाउन सहयोग पुर्‍याउने सम्पूर्ण कर्मचारी प्रशासन, सुरक्षा निकाय, दातृ राष्ट्र लगायत सबैलाई धन्यवाद दिने ।

**२०73 साल साउन 12 गते बुधबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

1. प्रधानमन्त्री तथा मन्त्रिपरिषद्को कार्यालय– दक्षिण कोरियामा हुने e-GP Study Visit कार्यक्रममा सार्बजनिक खरिद अनुगमन कार्यालयका कार्यालय प्रमुख श्री रमेशकुमार शर्मालाई सहभागी हुन स्वीकृति दिने ।
2. प्रधानमन्त्री तथा मन्त्रिपरिषद्को कार्यालय– पश्चिमाञ्चल क्षेत्रीय प्रशासकको चीनको तिब्बतमा हुने भ्रमण स्वीकृत गर्ने ।
3. अर्थ मन्त्रालय– कर्मचारी सञ्चयकोषको प्रशासक कृष्णप्रसाद आचार्यको राजिनामा अस्वीकृत गर्ने ।
4. गृह मन्त्रालय– प्रहरी (चौथो संशोधन) नियमावली, 2073 स्वीकृत गर्ने विषयको प्रस्ताव लोक सेवा आयोगको परामर्श लिई पेश गर्ने ।
5. गृह मन्त्रालय– प्रकोप पीडित उद्धार र राहत सम्बन्धी मापदण्ड, 2064 को दफा २ को खण्ड (ख) मा रहेको "रु. 5,000।- (पाँच हजार) सम्म" भन्ने व्यहोराको सट्टा "रू. 10,000।- (दश हजार) सम्म" भन्ने व्यहोरा राखी तेस्रो संशोधन गर्ने ।
6. गृह मन्त्रालय– मोरङ जिल्लाका गणेश मैनाली समेतका ९ जना व्यक्तिहरुलाई देहाय बमोजिमको आर्थिक सहायता उपलब्ध गराउने ।

|  |  |  |
| --- | --- | --- |
| क्र.सं. | नाम थर , ठेगाना | रकम |
| १. | गणेश मैनाली, लेटाङ्ग-६ मोरङ | २ लाख |
| २. | घनेन्द्र बस्नेत, कुलुङ्ग-४ भोजपुर | ३ लाख |
| 3. | सिद्धराज जोशी, पातलकोट गा.वि.स-२ अछाम | १ लाख |
| 4. | गंगा लक्ष्मी श्रेष्ठ, चिसापानी, खोटाङ | १ लाख |
| 5. | मधुकर पोखरेल, जफु गा.वि.स.-६ दोलखा | १ लाख |
| 6. | बैकुण्ठ घिमिरे, काब्रे गा.वि.स-१ दोलखा | १ लाख |
| 7. | बालकुमारी थापा, धारापानी-६अर्घाखाची | १ लाख |
| ८ | निशा धामी, भामचौर -९ बझाङ | १ लाख |
| ९ | रविन्द्र शाही,डोटी | २ लाख |

1. परराष्ट्र मन्त्रालय– राष्ट्रिय दिवस वारेको सूचना राजपत्रमा प्रकाशन गर्ने ।
2. महिला, बालबालिका तथा समाजकल्याण मन्त्रालय– समाज कल्याण परिषदको उपाध्यक्ष पदमा श्री नीलमणि बराल , कोषाध्यक्ष पदमा श्रीमति मिना श्रेष्ठ, सदस्य पदमा श्री इन्द्रकुमार झा र सदस्य सचिव पदमा श्री वसन्तराज कुँवरलाई मनोनित गर्ने |
3. शिक्षा मन्त्रालय– भक्तपुर नगरपालिकाले प्रवाह गर्ने सेवामा प्रतिकुल असर नपर्ने गरी साथै उक्त विश्वविद्यालयले अन्य शिक्षण संस्थालाई सम्बन्धन दिन नपाउने गरी "ख्वप विश्वविद्यालयको सम्बन्धमा व्यवस्था गर्न बनेको विधेयक, २०७३" को मस्यौदा तयार गर्न शिक्षा मन्त्रालयलाई सैद्धान्तिक स्वीकृति दिने।
4. शिक्षा मन्त्रालय– प्रदेश नं. ५ को बुटवलमा प्रादेशिक मेडिकल कलेज स्थापनाका निमित्त रुपन्देही जिल्लाको तिलोत्तमा नगरपालिकाको वडा नं. १ र ११ स्थित शंकरनगर र करहिया सामुदायिक बनले चर्चेको मध्ये २०० विगाहा जमिन त्रिभुवन विश्वविद्यालयलाई उपयोग गर्न स्वीकृति दिने र उक्त वन क्षेत्रको जग्गा उपयोग गर्न दिने सम्बन्धी व्यवस्था वन तथा भू-संरक्षण मन्त्रालयले मिलाउने ।

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**

**२०73 साल साउन 9 गते आइतबारका** **दिन बसेको मन्त्रिपरिषद्को बैठकको निर्णय :**

1. नेपालको संविधानको धारा २९८ मा संक्रमणकालिन मन्त्रिपरिषदसम्बन्धी व्यवस्था रहेको, सोही व्यवस्थाबमोजिम व्यवस्थापिका-संसदबाट वर्तमान प्रधानमन्त्री निर्वाचित भई निजको अध्यक्षतामा मन्त्रिपरिषदको गठन भएकोमा धारा २९८ को उपधारा (८) बमोजिम वर्तमान प्रधानमन्त्रीले राजीनामा दिनु भएको तर अर्को प्रधानमन्त्री निर्वाचित हुने स्पष्ट व्यवस्था उक्त धारामा नरहेको कारण अर्को प्रधानमन्त्री निर्वाचनको प्रक्रिया प्रारम्भ गर्न बाधा अडकाउ परेकोले नेपालको संविधानको धारा २९८ को उपधारा (२) वा (३) बमोजिमको प्रक्रिया अपनाई अर्को प्रधानमन्त्रीको निर्वाचन गर्न सकिने गरी नेपालको संविधानको धारा ३०५ बमोजिम बाधा अडकाउ फुकाउन आदेश जारी गर्न सिफारिस गर्ने ।
2. सम्माननीय राष्ट्रपतिज्यूबाट उपरोक्त बमोजिमको आदेश जारी भएपछि अनुमोदनका लागि व्यवस्थापिका-संसद समक्ष पेश गर्ने ।

**२०73 साल साउन 7 गते शुक्रबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

1. अर्थ मन्त्रालय– Millennium Challenge Corporation (MCC) को सहयोगमा संचालन हुने कम्प्याक्ट कार्यक्रम तयार गर्ने कार्यको लागि राष्ट्रिय संयोजकमा सूर्यप्रसाद आचार्यलाई नियुक्त गर्ने ।
2. उद्योग मन्त्रालय– माथिल्लो मुस्ताङ्ग क्षेत्रमा देखिएको सम्भावित युरेनियम खनिज क्षेत्रको संरक्षण गर्ने ।
3. गृह मन्त्रालय– निम्नानुसार व्यक्तिहरुलाई देहाय बमोजिमको आर्थिक सहायता उपलब्ध गराउने ।

|  |  |  |
| --- | --- | --- |
| क्र.सं. | नाम थर , ठेगाना | रकम |
| १. | विशेश्वरा दाहाल, अनारमनी, झापा | ५ लाख |
| २. | रिता आर्चाय, कालिकोट | १ लाख |
| 3. | चर्तुभुज आत्रेय, रुपन्देही | १ लाख |
| 4. | दिलिप लामा, काभ्रे | १ लाख |
| 5. | रुद्र कुमार कुरुङवाङ, झापा | २ लाख |
| 6. | किर्ती सिंह, अछाम | १ लाख |
| 7. | सृजना गोले तामाङ, दोलखा | १ लाख |
| ८. | मिना परियार,चितवन | १ लाख |
| ९. | गणेश सापकोटा, भोटेचौर, सिन्धुपाल्चोक | १ लाख |

1. परराष्ट्र मन्त्रालय– अवैतनिक वाणिज्यदूत सम्बन्धी नियमावली, 2039 को नियम "3क" उपनियम २ बमोजिम गृह मन्त्रालयबाट सुरक्षा पास (Security Clearance) प्राप्त गरी Kong Man Tin लाई मित्रराष्ट्र जनवादी गणतन्त्र चीन सरकारबाट सहमति प्राप्त भए पश्चात ४ वर्ष कार्यकाल रहने गरी चीनको Chongqing शहरका लागि अवैतनिक नेपाली वाणिज्यदूत नियुक्त गर्ने ।
2. भूमिसुधार तथा व्यवस्था मन्त्रालय– अस्थायी दरवन्दी सिर्जना गर्ने ।
3. रक्षा मन्त्रालय– सैनिक ऐन, २०६३ को दफा १७ को उपदफा (१) को अधीनमा रही उमेरको हद ननाघ्ने गरी नेपाली सेनाका सहायक रथीहरु राजु बस्नेत, प्रभुराम शर्मा र समीर शाहीको पदावधि थप गर्ने ।
4. रक्षा मन्त्रालय– नेपाली सेनाको लागि विभिन्न प्लाण्टहरू स्थापना गर्ने ।
5. रक्षा मन्त्रालय– रक्षा सचिव महेशप्रसाद दहाल सहितको भ्रमण दललाई पाकिस्तान भ्रमणमा जान स्वीकृत दिने ।
6. संस्कृति, पर्यटन तथा नागरिक उड्डयन मन्त्रालय– बैतडी जिल्ला, चौखाम-3 निवासी मनोजकुमार चन्दलाई तीन लाख रूपैयाँ आर्थिक सहायता उपलब्ध गराउने ।
7. संस्कृति, पर्यटन तथा नागरिक उड्डयन मन्त्रालय– आरोही संजय पण्डितलाई अन्टार्टिका महादेशमा रहेको विन्सोन मशिफ (Mt. Vinson Massif) हिमाल आरोहण गर्न नेपाल सरकारका तर्फबाट आर्थिक सहयोग स्वरूप रु. ५,००,००० संजय पण्डित फाउण्डेशन, नेपाललाई उपलब्ध गराउने ।
8. सहकारी तथा गरिबी निवारण मन्त्रालय– क्यानडाको Quebec City मा आयोजना हुने INTERNATIONAL SUMMIT OF COOPERATIVES मा सचिव श्री शंकरप्रसाद अधिकारीलाई सहभागी हुन स्वीकृति दिने ।
9. सूचना तथा सञ्चार मन्त्रालय– पत्रकार मनोज साहलाई औषधी उपचारको लागि रू. 2,00,000/- आर्थिक सहायता उपलब्ध गराउने ।
10. सूचना तथा सञ्चार मन्त्रालय– श्रमजीवी पत्रकारहरूको न्यूनतम पारिश्रमिक स्वीकृत गर्ने र सो सूचना नेपाल राजपत्रमा प्रकाशन गर्ने ।
11. सूचना तथा सञ्चार मन्त्रालय– सञ्चार संग्रहालय तथा आमसञ्चार अध्ययन प्रतिष्ठान विकास समिति (गठन) आदेश, 2073 स्वीकृत गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।
12. सूचना तथा सञ्चार मन्त्रालय– बिज्ञापन रहित (Clean Feed) नीति, 2073 स्वीकृत गर्ने ।
13. सूचना तथा सञ्चार मन्त्रालय– राष्ट्रिय आमसञ्चार नीति, 2073 स्वीकृत गर्ने ।
14. स्वास्थ्य मन्त्रालय– नेपाल स्वास्थ्य सेवा, एघारौं तह (प्रा.) पदमा डा. अशोक श्रीपाइली र श्री नारायण प्रसाद ढकाललार्इ नियुक्ति गर्ने।
15. स्वास्थ्य मन्त्रालय– भूमिसुधार तथा व्यवस्था मन्त्रालयसंग समन्वय गरी प्रमाण कागजात अद्यावधिक गर्ने गरी जग्गा उपलब्ध गराउने ।
16. मध्यपश्चिमाञ्चल क्षेत्रीय प्रशासन कार्यालय, सुर्खेतका क्षेत्रीय प्रशासक श्री पुरूषोत्तम पौडेलले **उमेरको हदको कारणबाट मिति २०73।4।17 देखि अनिवार्य अवकास प्राप्त गर्नुहुने भएकोले उहाँले नेपाल सरकारको निजामती सेवाका विभिन्न ओहदामा रही हालसम्म गर्नुभएको सेवाका निमित्त धन्यवाद दिने ।**
17. राजपत्राङ्‍‌कित विशिष्ट श्रेणीका क्षेत्रीय प्रशासक श्री रामकुमार आचार्यलाई पूर्वाञ्चल क्षेत्रीय प्रशासन कार्यालय, धनकुटाबाट राष्ट्रिय योजना आयोगको सदस्य सचिव पदमा सरुवा गर्ने ।

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**

**२०73 साल साउन 5 गते बुधबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | अर्थ मन्त्रालय– विद्यालय क्षेत्र विकास कार्यक्रमको कार्यान्वयन गर्न जापान सरकारले प्रदान गर्ने करिव रु ३० करोड ३३ लाख (जापानी येन ३०० मिलियन) अनुदान सहायता स्वीकार गर्ने । |
|  | अर्थ मन्त्रालय– फिनल्याण्डको हेल्सिन्कीमा नेपाल र फिनल्याण्ड सरकार वीच हुने द्विपक्षीय वार्तामा सहभागी हुन अर्थ सचिव श्री लोकदर्शन रेग्मी नेतृत्वमा प्रतिनिधिमण्डल गठन गर्ने । |
|  | अर्थ मन्त्रालय– नेपाल सरकारलाई जापान सरकारबाट Project for Improvement of Aviation Safety Facilities in Major Airports को लागि प्राप्त हुने करीव रु १ अर्ब ५० करोड ५६ लाख (जापानी येन १,४५२,०००,०००) बराबरको अनुदान सहायता स्वीकार गर्ने । |
|  | अर्थ मन्त्रालय– ऋण असुली न्यायाधिकरणको लेखा सदस्यमा जयदेब श्रेष्ठलाई नियुक्त गर्ने । |
|  | आपूर्ति मन्त्रालय– पेट्रोलियम तथा ग्याँस कारोबार (नियमन) आदेश, 2069 खारेजी गर्ने । |
|  | आपूर्ति मन्त्रालय– नेपाल खाद्य संस्थानको सञ्चालक समितिको अध्यक्ष पदमा प्रकाशबहादुर के.सी.लाई पुन: २ बर्षको लागि नियुक्ति दिने । |
|  | परराष्ट्र मन्त्रालय– अवैतनिक वाणिज्यदूत सम्बन्धी नियमावली, २०३९ को नियम ३ बमोजिम Mr. Stephan Thomas Hess लाई क्यानाडाको अल्बर्टा प्रान्त कन्सुलर क्षेत्र रहने गरी ४ वर्षको निमित्त गरी अवैतनिक नेपाली वाणिज्यदूत नियुक्त गर्ने । |
|  | भूमिसुधार तथा व्यवस्था मन्त्रालय– किरात याक्थुङ चुम्लुङ जिल्ला कार्य समितिलाई काठमाण्डौ जिल्ला बुढानिलकण्ठ नगरपालिका वडा नम्बर ९ क्षेत्रफल 381.48 वर्ग मीटर जग्गा खरीद गर्दा लाग्ने रजिष्ट्रेशन दस्तुर रु.1,56,000।-(एक लाख छपन्न हजार) मात्र छुट दिने |
|  | भूमिसुधार तथा व्यवस्था मन्त्रालय– रुपन्देही जिल्ला, हाल बुटवल उपमहानगरपालिका र सैनामैना नगरपालिका अन्तरगत बहाल विटौरी, कोदाले र आँकडा लगत बमोजिम बसोबास गरेका व्यक्ति वा परिवारको नाममा जग्गा दर्ता सम्बन्धी समिति गठन आदेश, २०७२'' बमोजिम गठित समितिको म्याद २०७३ असार १ देखि मंसिर मसान्तसम्म थप गर्ने । |
|  | युवा तथा खेलकुद मन्त्रालय– माननीय युवा तथा खेलकुद मन्त्रीको बैदेशिक भ्रमण स्वीकृत गर्ने । |
|  | रक्षा मन्त्रालय– नेपाली सेनाका प्रधानसेनापति राजेन्द्र क्षत्री सहितको भ्रमण दललाई फिलिपिन्स र दक्षिण कोरिया भ्रमणमा जान स्वीकृति दिने । |
|  | रक्षा मन्त्रालय– नेपाली सेनाका प्रधानसेनापति राजेन्द्र क्षत्री सहितको भ्रमण दललाई बेलायत भ्रमणमा जान स्वीकृति दिने । |
|  | रक्षा मन्त्रालय– सैनिक सेवा नियमावली, 2069 को नियम 42 (१) र (२) बमोजिम अवकाश प्राप्त पाईलट महा सेनानी वीरेन्द्र कुमार थापालाई अवकाश भएको मिति 2073/03/0३ देखि लागू हुने गरी पाईलट सहायक रथी दर्जामा मानार्थ बढुवा गर्ने । |
|  | शान्ति तथा पुनर्निर्माण मन्त्रालय– स्थानीय शान्ति समितिका कार्यक्षेत्रगत शर्तहरु (Terms of Reference), २०६५ मा रहेको स्थानीय शान्ति समितिको म्याद मिति २०७३।४।१ देखि २०७४ आषाढ मसान्तसम्म थप गर्ने । |
|  | संस्कृति, पर्यटन तथा नागरिक उड्डयन मन्त्रालय– पुनर्निर्माण इकाईहरूमा अस्थायी दरवन्दी सिर्जना गर्ने । |
|  | संघीय मामिला तथा स्थानीय विकास मन्त्रालय– बादी समुदाय उत्थान विकास समितिको उपाध्यक्ष लगायत सदस्य र कार्यकारी निर्देशक पदमा मनोनयन गर्ने । |
|  | संघीय मामिला तथा स्थानीय विकास मन्त्रालय– नेपालको संविधानको धारा 264 बमोजिमको मुस्लिम आयोग गठन भएपछि स्वतः खारेज हुने गरी राष्ट्रिय मुस्लिम आयोगका पदाधिकारी मनोनयन गर्ने । |
|  | सामान्य प्रशासन मन्त्रालय– स्वास्थ्य मन्त्रालय अन्तर्गत नवलपरासीको वर्दघाटमा, चिसापानी अस्पताल (१५ शैया) स्थापना गर्ने र सो का लागि संगठन संरचना र २१ जना कर्मचारीको दरबन्दी तेरिज स्वीकृत गर्ने । |
|  | सूचना तथा सञ्चार मन्त्रालय– सिङ्गापुरमा आयोजना हुने 1st Meeting of the APT Preparatory Group for WTDC-17 and the 13th APT Telecommunication and ICT Development Forum मा भाग लिन सूचना तथा सञ्चार मन्त्रालयका सचिव दिनेश कुमार थपलियाको नेतृत्वको टोलिलाई स्वीकृति दिने। |
|  | सूचना तथा सञ्चार मन्त्रालय– सुरक्षण मुद्रण विकास समिति (गठन) आदेश, 2073 स्वीकृत गर्ने । |
|  | सूचना तथा सञ्चार मन्त्रालय– गोरखापत्र संस्थान सञ्चालक समितिका अध्यक्षको पारिश्रमिक तथा सेवा सुविधा तोक्ने । |
|  | स्वास्थ्य मन्त्रालय– लोक सेवा आयोगको सिफारिश अनुसार नेपाल स्वास्थ्य सेवाको एघारौं तह (प्रा.) पदमा डा. रुद्र प्रसाद मरासिनी, डा. बद्री चापागार्इ र डा. मोहनराज श्रेष्ठलाई नियुक्ति गर्ने। |
|  | नेपाल सरकारको तर्फबाट डा. गोविन्द के.सी. लाई अनशनको बाटोमा नलागी छलफलबाट समस्या समाधान गर्न आग्रह गरिएको र अहिले पनि सरकार वार्ताद्बारा जायज मागको सम्बोधन गर्न तयार छ ।  चिकित्सा शिक्षा विधेयक व्यवस्थापिका-संसदमा पेश हुने अन्तिम अवस्थामा पुग्नुका साथै यस अघि भएका कतिपय सहमति कार्यान्वयन भै सकेको छ ।  पुनः नेपाल सरकारको तर्फबाट स्वास्थ्य मन्त्रालयका सचिवको संयोजकत्वमा प्रधानमन्त्री तथा मन्त्रिपरिषद्को कार्यालयका सचिव श्री केदारबहादुर अधिकारी र शिक्षा मन्त्रालयका सचिव सदस्य रहेको वार्ता टोली खटाइएको छ । नेपाल सरकार डा. गोविन्द के.सी. लाई अनशन फिर्ता लि‌ई वार्ताद्वारा समस्याको समाधान खोज्न आग्रह गर्दछ । |
|  | शिक्षा मन्त्रालयका राजपत्राङ्कित विशिष्ट श्रेणीका सचिव श्री विश्वप्रकाश पण्डितले आफ्नो पदबाट दिनुभएका राजिनामा सोही मितिदेखि लागू हुने गरी स्वीकृत गर्ने । उहाँले नेपाल सरकारको निजामती सेवाका विभिन्न ओहदामा रही हालसम्म गर्नुभएको सेवाका निमित्त धन्यवाद दिँदै **उहाँको** सेवानिवृत्त जीवन सुखमय रहोस् भन्ने कामना **गर्ने ।** |
|  | उद्योग मन्त्रालयका राजपत्राङ्कित विशिष्ट श्रेणीका सचिव श्री सूर्यप्रसाद सिलवालले **उमेरको हदको कारणबाट मिति २०73।4।15 देखि अनिवार्य अवकास प्राप्त गर्नुहुने भएकोले उहाँले नेपाल सरकारको निजामती सेवाका विभिन्न ओहदामा रही हालसम्म गर्नुभएको सेवाका निमित्त धन्यवाद दिने ।** |
|  | चितवन राष्ट्रिय निकुञ्जको सिमाना हेरफेर गरी निकुञ्ज र यसको मध्यवर्ती क्षेत्रको नयाँ क्षेत्रफल कायम गर्ने विषयको वन तथा भू-संरक्षण मन्त्रालयको प्रस्ताव मिति २०७३।१।३० को मन्त्रिपरिषद्को बैठकमा पेश हुँदा "मन्त्रिपरिषद्, सामाजिक समितिमा छलफल गरी पेश गर्ने ।" निर्णय भएअनुसार मन्त्रिपरिषद्, सामाजिक समितिको मिति २०७३।4।5 को सिफारिश बमोजिम देहायबमोजिम गर्ने –  प्रस्तावको प्रकरण ४ निर्णय हुनुपर्ने व्यहोरामा प्रस्तावित व्यहोराको सट्टा देहायको व्यहोरा राख्नेः-  १) राष्ट्रिय निकुञ्ज तथा वन्यजन्तु संरक्षण ऐन, २०२९ को दफा ३ को उपदफा (२) बमोजिम चितवन राष्ट्रिय निकुञ्जको सिमाना हेरफेर गरी कूल क्षेत्रफल ९५२.६३ वर्ग कि.मी. कायम गर्ने तथा सोही ऐनको दफा ३क को उपदफा (२) बमोजिम चितवन राष्ट्रिय निकुञ्जको मध्यवर्ती क्षेत्रको सिमाना हेरफेर गरी कूल क्षेत्रफल ७२९.३७ वर्ग कि.मी. कायम गर्ने र यसका लागि यसै साथ संलग्न सूचना अनुसूची - १ र अनुसूची - २ नेपाल राजपत्रमा प्रकाशन गर्ने ।  २) उक्त मध्यवर्ती क्षेत्रमा निकुञ्जको पारिस्थिकीय प्रणाली (Ecosystem) मा खलल नपुग्ने र वन अतिक्रमण नहुने गरी व्यवस्था गर्न अधिकार प्राप्त निकाय तोक्ने व्यवस्था वन तथा भूसंरक्षण मन्त्रालयले मिलाउने । |

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**